
TREČIADIENIS 


• ŠIANDIEN IGNALINOS 
AE STATYBOJE 


• STATYBOS BARUOSE 


Bendromis 

pastangomis 

Antrojo Ignalinos AE energi¬ 
jos bloko statyboje montuojamas 
reaktorius. ŠĮ sudėtingą ir labai 
atsakingą darbą atlieka MST 
Nr. 3-1 brigados. Kaip ir pirma¬ 
jame reaktoriuje montuoti sche¬ 
mų takelažą pavesta Socialistinio 
Darbo Didvyrio G. Marjasovo 
vadovaujamai brigadai. Aparato 
šachtoje triūsia N. Litovčenkos, 
A. Plešakovo, P. Vasiljevo, A. 
Pachalkino, J. Poliajevo briga¬ 
dos. 

Nepraėjo nė dešimties dienų ir 
trys iš šešerių reaktoriaus sche¬ 
mų buvo sumontuotos, tarp jų ir 
scįhema ,,L“ — milžiniškos stik¬ 
linės cilindrinė dalis, gremėzdiš- 
kiausia ir sunkiausia, sverianti 
apie 500 tonų. Tuo tarpu žings¬ 
niuojantis transporteris gabena 
tris paskutines reaktoriaus sche¬ 
mas. 

N. Turnajevo brigada, mon¬ 
tavusi sustambintas schemas, irgi 
pradėjo montavimo darbus apara¬ 
to šachtoje. 

Ne be reikalo skubėjo baigti 
darbus A. Ponomariovo ir J. 
Aleinikovo iš SMV-1 brigados, 
kitų statybos padalinių kolekty¬ 
vai. Montuotojai Įsipareigojo sa¬ 
vo darbus atlikti per 20 dienų. 
Ir duoto žodžio laikosi. 

Reaktorius turi būti sumon¬ 
tuotas iki Statybininkų dienos. 

O. LEŽKO 


Daug gali brigada 



Ignalinos AE statybininkai 
ir montuotojai skaičiuoja kiek¬ 
vieną darbo dieną. Dar ir dar 
kartą tikrinami optimaliausi 
vieno ar kito darbų etapo vyk¬ 
dymo variantai. Operatyvinių 
pasitarimų metu vis dažniau 
kalbama apie atidavimą mon¬ 
tuoti. Juk užtikrinti darbų 
frontus montuotojams — pir¬ 
maeilė visų statybininkų ko¬ 


lektyvų, triūsiančių antrajame 
energijos bloke, dabarties už¬ 
duotis. 

Šių užduočių svarbą gerai 
suvokia visos statančios elekt¬ 
rinę brigados. Didžiulė atsako¬ 
mybė verčia juos triūsti atsa¬ 
kančiai. 

Socialistinio lenktyniavimo 
nugalėtojais trumpinant Ig¬ 
nalinos AE statybos terminus 



tampa vis daugiau kolektyvų. 
ŠĮkart susumavus socialistinio 
lenktyniavimo rezultatus nuga¬ 
lėtoju tapo Leonido Kravcovo 
vadovaujama brigada iš dvy¬ 
liktosios montavimo paruošimo 
valdybos. 

Brigadai buvo duota labai 
atsakinga užduotis — paga¬ 
minti armatūros blokus centri¬ 
nės salės perdengimams. Nuo 
darbų perdengiant kairę cent¬ 
rinės salės pusę bai¬ 
gimo terminų priklau¬ 
sė reaktoriaus schemų 

montavimo pradžia. Ir brigada 
sėkmingai Įvykdė užduoti — 
pagamino 260 tonų armiruotų 
blokų. Dalis jų buvo panaudo¬ 
ta perdengiant separatorių. 

Sėkmingam užduoties vyk¬ 
dymui talkino geras darbų or¬ 
ganizavimas, puiki darbininkų 


kvalifikacija. 

Leonidas Kravcovas vado¬ 
vauja dvylikai jaunų žmonių. 
Brigadininkas greitai pritapo 
mūsų statyboje. Prieš dvejus 
metus atvjyko Į Ignalinos AĘf 
statybą iš Kaliningrado, mo¬ 
kymo kombinate Įsigijo suvi¬ 
rintojo elektra specialybę. Da¬ 
bar pats moko kitus. 

L. Kravcovo brigada nuolat 
užima prizines vietas dvylikto¬ 
joje montavimo paruošimo 
valdyboje. Kolektyvo sėkmė 
neatsitiktinė. 

A. MAKSIMOVA 

NUOTRAUKOSE: armiruo¬ 
tų blokų devynioliktojo pasta¬ 
to komplekse ruošimo aikštelė; 
armatūros blokų montavimas 
elektrinėje. 


• KULTORINES-BUITINES PA SKIRTIES OBJEKTAMS — NU OLATINĮ DĖMĖSI 

PATEISINTI LŪKESČIUS 


Sparčiai auga musų miestas. 
Beveik priartėjo prie statybos in¬ 
dustrijos bazės teritorijos. O 
kiek dar šeimų laukia butų... To¬ 
dėl gyvenamųjų namų statybai 
skiriamas labili didelis dėmesys. 

Dabar užduotys, kurias kelia 
sau antrosios ir penktosios staty¬ 
bos montavimo valdybų darbuo¬ 
tojai, daug sudėtingesnės, negu 
prieš keletą metų. Tačiau staty¬ 
bininkai daro viską, kad priimti 
Įsipareigojimai būtų Įvykdyti. To 
pavyzdžiu gali būti sėkmingai 
baigtas pusmetis. Esant planui 
8200 tūkst. rublių miesto staty¬ 
bos darbų atlikta už 10118 tūkst. 
rublių, kultūrinių-buitinių objek¬ 
tų pastatyta už 3133 tūkst., esant 
planui 2750 tūkst. rublių. 

Ir vis dėlto mokyklų, vaikų 
ikimokyklinių Įstaigų, parduotu¬ 
vių, kultūros namų trūkumas stip¬ 
riai jaučiamas. Tai kultūrinės- 
buitinės paskirties objektai. Jiems 
visada skiriamas didžiulis dėme¬ 
sys. Tačiau kaip sakoma, ne iš¬ 
kart Maskva buvo pastatyta... 


Nors užsitęsė minėtų objektų 
statyba, bet pirkėjai jau lanko 
tris parduotuves trečiajame mik¬ 
rorajone. Tai bakalėjos, daržovių 
ir maisto prekių parduotuvės. 
Praeis kiek laiko ir čia išdygs 
prekybos centras. Dabar sparčiai 
statomos ūkinės ir maisto prekių 
parduotuvės. Greitai atvers duris 
dvi kavinės pačiame 

pirmojo rajono centre, šalia pės¬ 
čiųjų gatvės. Nekantriai laukia 
jaunimas, visi sniečkiečiai atve¬ 
riant durų šokių salės, gražiai ir 
organiškai įsirėžusios į parko zo¬ 
ną prie Visagino ežero. 

Čia pat, prie ežero baigiama 
statyti vaikų ir jaunimo sporto 
mokykla. SMV-1 ir SMV-5 ko¬ 
lektyvai ją nutarė atiduoti naudoti 
anksčiau nustatyto laiko. Tačiau 
kartais būna, kad vien gerų šių 
statybos montavimo valdybų dar¬ 
buotojų norų neužtenka. 

Kai mes liepos pradžioje pabu¬ 
vojome šiame objekte, SMV-5 vy¬ 
resniajam darbų vykdytojui S. 
Demidovui neužteko pirštų skai¬ 
čiuoti nebaigtus SMV-1 ir MST 


Nr. 3 darbus. Nebuvo galima pra¬ 
dėti dažyti sporto salę, neišban¬ 
dyta ventiliacija, neatiduoti stik¬ 
linti vitražai, kurių salėje ketu¬ 
riasdešimt aštuoni. Tiktai pasku¬ 
tiniam darbui atlikti prireiks mė¬ 
nesio. Tiek pat laiko užtruks ap¬ 


dailos darbai. Prireikė keturioli¬ 
ka penktosios statybos montavi¬ 
mo valdybos darbininkų perkelti 
iš sporto mokyklos statybos. Dar¬ 
bų fronto neatsirado ir dailidžių 
(5 žmonės) bei tinkuotojų (10 
žmonių) brigadoms. O juk reikia, 


jog tarp partnerių būtų tokie 
santykiai, kad apdailos statybos 
montavimo valdybai nebūtų da¬ 
roma materialinė žala, susijusi su 
papildomais atstatomaisiais dar¬ 
bais. 

Statybininkai žino, kad būtina 
greitai ir gerai statyti, bet būna 
ir taip, kad darbininkų arba 
įrenginių nebuvimas turi įtakos 
statybos sėkmei. Taip buvo sta¬ 
tant sporto mokyklą, ligoninės 
miestelį, jaunimo klubą. O jei¬ 
gu kalbėti apie nepatenkinamą 
Įrenginių tiekimą?.. 

Taip, pavyzdžiui, įvykiai susi¬ 
klostė ligoninės miestelio statybo¬ 
je, kur medicininės-sanitarinės 
dalies vadovai laikosi patogios 
laukimo pozicijos. 

Mes matome, kaip keičiasi mū¬ 
sų ^miestas. Padaryti, kad jis tap¬ 
tų gražesnis galima tik bendromis 
pastangomis. 

T. LIOVINA 



V. Rudkovskįo nuotrauka. 


























• GIRTAVIMUI — K0VĄ1 


Tenublės butelių blizgesys 


Tądien užsukęs 1 Sniečkaus 
vyrio ir degtinės parduotuvę bu¬ 
vau truputi nustebintas. Laikro¬ 
dis rodė lygiai penkias, o parduo¬ 
tuvėje tik vienas paauglys gėrė 
sultis. Lentynose puikavosi kon¬ 
jako, degtinė.s, šampano buteliai, 
akį hežė spalvų margumu etiketės 
ant vyno butelių. Ir nė vieno pir¬ 
kėjo. Anksčiau tokiu metu par¬ 
duotuvė dūzgdavo tarsi bičių avi¬ 
lys. Neprieiti prie prekystalio, 
neprasibrautl. {suks į žmonių ver¬ 
petą. galinga srove išneš pro du¬ 
ris. 

Abi pardavėjos katkartėmis 
žvilgterėdavo į mane. Viena iš jų 
nežymiai šyptelėjo. 

Dar kiek pastoviniavęs ir pa¬ 
blizginęs akimis lentynas išėjau 
ir pasukau kitos vyno ir degtinės 
parduotuvės, esančios prekybos 


centre, link. 

Šioje parduotuvėje buvo nedi¬ 
delė eilutė iš penketo žmonių. 
Tylą drumstė tik kasos mašinos 
tarškesys. Lentynose — visokiau¬ 
sių gėrimų, pradedant brangiu 
konjaku ir baigiant pigiu vynu 
,,Agdamas“. 

Pats nežinau, kodėl prisimi¬ 
niau vieną pažįstamą N. ir jo 
kiek keistoką charakterio bruožą 
nepirkti alkoholinių gėrimų, kai 
nėra eilės. 

— Jeigu nebūna eilės, jaučiuo¬ 
si ne savame kailyje, — prisipa¬ 
žino jis. — Parduotuvėje tylu, į 
grindis garsiai kaukši batų kul¬ 
niukai, tau J akis žvelgia parda¬ 
vėja ir, rodos, visą tave kiaurai 
permato, visas tavo mintis kuo 
puikiausiai skaito. O jeigu ruo- 


Konkursas tęsiasi 


Šiandien konkurso dalyviams, 
..Energetiko“ skaitytojams, kurie 
domisi mažosios mechanizacijos 
priemonių ir naujų elektrifikuotų 
instrumentų bei agregatų staty¬ 
boje naudojimu, mes atsakome { 
priešpaskutinio konkurso etapo 
klausimus. 

ATSAKYMAS l KLAUSIMĄ 
Nr. 25 

Linoleumo grindų dėjimo pro¬ 
cesas apima šias operacijas: 

a) linoleumas suvirinamas į 
kambario ploto matmenų kilimus 
centrinių paruošų ceche, 

b) kilimai specialiuose kontei¬ 
neriuose pristatomi į objektą, 

c) linoleumo kilimai Išklojami 
kambariuose praktiškai nenaudo¬ 
jant virinimo. 

Tuo pačiu sumažinamos darbo 
išlaidos statybos aikštelėje, pa¬ 
gerėja kokybė. 

Centralizuoto paruošimo tikslu 
naudojami mechanizuoti stalai (li¬ 
noleumo klojimas ir vyniojimas, 
išilginis pjūvis, kraštų apipjovi- 
mas) ir labai našūs suvirinimo 
įrenginiai (ultragarsiniai, kon- 
taktiniai-šiluminiai, bei kiti). 

Dažniausiai stacionariniuose 
cechuose naudojamas „Pilad-220“ 
tipo aparatas (virinama infrarau- 
donaisiais spinduliais). Jo cha¬ 
rakteristika: suvirinimo sparta 

— 40—70 m per valandą, galin¬ 
gumas — 2,2 kilovato, suvirini¬ 
mo siūlės plotis — 10 mm. masė 

- 12 kg. 

ATSAKYMAS \ KLAUSIMĄ 
Nr. 26 

, x H 

Rankinių tinkavimo-užtryni- 
mo mašinų reikia išoriniam tinko 
sluoksniui lyginti ir užtrinti at¬ 
liekant kokybišką tinkavimą, taip 


pat nuglaistytam paviršiui šlifuo¬ 
ti. 

Jos skirstomos { elektrines ir 
pneumatines. Mūsų statyboje pla 
člai naudojamos elektrinės ranki¬ 
nės tinkavimo-užtrynimo mašinos. 

Perspektyvinės mašinos ,,Ki- 
janka“ bandomos, turi galinges¬ 
ni varikli, kuris kabinamas už 
rėmo per pet{, lengvą darbo or¬ 
ganą ir su variklių sujungiamas 
lanksčiu valu, našumas 60 kvad. 
metrų per valandą, rankų krū¬ 
vis sumažintas. 

ATSAKYMAS l KLAUSIMĄ 
Nr. 27 

Rankines elektrines mašinas, 
elektros instrumentus darbui turi 
išduoti turintys ne mažesnę kaip 
trečią kvalifikacinę grupę ir pas¬ 
kirti ši darbą dirbti atsakingo už 
elektros QkĮ asmens nurodymu 
darbuotojai. 

Minėti mašinos ir instrumentai 
išduodami darbininkams, kurie 
turi atitinkamą kvalifikacinę gru¬ 
pę, bet ne mažesnę kaip 1. 

Prieš išdavimą rankinės elekt¬ 
ros mašinos kruopščiai patikrina¬ 
mos (Įžeminimas, laidų izoliacija, 
galimi gedimai, ar nėra apnuo¬ 
gintų, elektros srovei laidžių da¬ 
lių, ar atitinka mašina darbo są¬ 
lygas), mašina išbandoma tuščia 
eiga. Patikrinimo rezultatai už¬ 
rašomi 1 „Elektros instrumentų ir 
apsauginių priemonių tikrinimo 
ir išdavimo žurnalą“, pasirašo 
asmuo Išdavęs mašiną ir asmuo 
ją gavęs. 

Kartu su rankine elektros ma¬ 
šina priklausomai nuo jos apsau¬ 
gos klasės ir darbo sąlygų išduo¬ 
damos individualios apsaugos 
nuo suslžeidimo elektros srove 
priemonės, už kurias irgi pasira¬ 
šoma. 


„ Draugystės” kino teatre 


(Liepos 26 — rugpjūčio 2) 
DIDŽIOJI SALĖ 


MAŽOJI SALĖ 

26 — 28 — „Neišnyk, neišnyk, 

op oo mžavesy“, Sverdlovsko kino stu- 

26-27 - -Džiaze t k mergl- d|Ja> ^i 7 _i9_ 2 l; 29-30 - 

nos“, JAV. 17 
— „Kilpa angliškame parke“, 
Dovženkos kino studija, 17— 
19—21. 


„Nerami aušra“, Moldavijos kino 
studija, 17—19—21: 31—2 — 
„Apsišaukėliai per prievartą“, 
I-II ser., Indija, 18—21. 


SKELBIMAS 

Pasikonsultuoti dėl sodų 
namukų projektavimo ir statybos 
galima su architektu buvusio Ig 


nalinos AE direkcijos pastato 
204 kambaryje. 

Sodininkų draugijos 
„Statybininkas“ valdyba 


šiesi pirkti pigaus vyno, tai jau 
visai blogai. Stengiesi nežiūrėti l 
akis, čiumpi buteli ar butelius ir 
skubiai neri iš parduotuvės. Kitas 
dalykas eilė, triukšmas, stumdy¬ 
masis, kai parduotuvėje visi ly¬ 
giai tokie, kaip ir tu. 

N. žodžiai kai kam gali pasiro¬ 
dyti naivoki, groteskiški, tačiau 
kaip ten bebūtų, juose nemažai 
tiesos. 


Nemažai per mėnesį nuveikė 
Ignalinos AE direktoriaus pava¬ 
duotojo E. Krūminio vadovauja¬ 
ma kovos su girtavimu ir alkoho¬ 
lizmu komisija prie Sniečkaus 
LDT vykdomojo komiteto, ato¬ 
minės elektrinės komjaunimo ope¬ 
ratyvinis būrys, visuomeninės 
organizacijos, asmeniškai vykdo¬ 
mojo komiteto pirmininkas R. 
Kumpis, atominės elektrinės di¬ 
rektorius N. Lukoninas, gydyto¬ 
jas P. Avdiukovas. Bir¬ 
želio mėnesį milicijos darbuotojai 
kartu su komjaunimo operatyvi¬ 
niu būriu surengė dvylika reidų, 
kurių metu buvo tikrinama, kaip 
laikomasi viešosios tvarkos mies¬ 
te bei miško-parko zonose šalia 
jo, kuo užsiima vakarais bendra¬ 
bučiuose gyvenantis jaunimas. 
Palyginti su praėjusių metų bir¬ 
želio mėnesiu už pasirodymą vie¬ 
šoje vietoje neblaiviame stovyje 
nubausta mažiau asmenų. Praėjo 
tik mėnuo, tačiau rezultatai jau 
apčiuopiami. Anksčiau dažnokai 
galima buvo pamatyti ant suoliu¬ 
kų ar šalia parduotuvės sėdinčius 
vyrus ir maukiančius alų. Dabar 
šito neišvysi. Nepakantumo at¬ 
mosfera mėgėjams Išgerti sudary¬ 
ta ir statybos bei montavimo pa¬ 
daliniuose. 

Sniečkaus tryliktojoje parduo¬ 
tuvėje per mėnesi vidutiniškai 
būdavo parduodama alkoholinių 
gėrimų už 12—15 tūkstančių 


rublių. Šių metų balandžio mėne¬ 
si vien šampano buvo parduota 
už 13 tūkst. rublių, konjako net 
už 21 tūkst. rublių. Birželio mė¬ 
nesi alkoholinių gėrimų buvo 
parduota už 7410 rublių t. y. 
dvigumai mažiau negu vidutiniš¬ 
kai anksčiau. 

— Dabar parduodame daug 
sulčių, — pasakė tryliktosios par¬ 
duotuvės direktorės pavaduotoja 
L. Uremet. — Birželio mėnesį 
vien tik pilstomų sulčių buvo par¬ 
duota už 2000 rublių. Alkoholi¬ 
niai gėrimai dabar nepardavinė¬ 
jami prekybos centre esančioje 
sulčių parduotuvėje. 

Vadinasi, pinigai, už kuriuos 
anksčiau būdavo perkami vynas 
ir degtinė, dabar naudojami ki¬ 
tiems tikslams. Taip. Ir tai pa¬ 
tvirtino ne vienas pirkėjas. 


Džiugina tai, kad jauno ener¬ 
getikų miesto gyventojai perka 
mažiau alkoholinių gėrimų ir tai, 
kad griežtą žodi stikliuko mėgė¬ 
jams taria darbo draugai, visuo¬ 
menė, ir tai, kad liepos mėnesį 
atvers duris sulčių ir ledų par¬ 
duotuvė Olimpiados gatvėje. Bet 
visai nedžiugina kas kita. 

Neperseniausiai vykusios atvi¬ 
ro laiško dienos metu darbininkų 
aprūpinimo skyriaus viršininko 
pavaduotojas L. Pieviškis pareiš¬ 
kė, kad atidavus naudoti vaisių ir 
daržovių parduotuvę trečiajame 
mikrorajone alkoholiniai gėrimai 
bus pardavinėjami vienintelėje 
parduotuvėje. Jau savaitė, kai at¬ 
vėrė duris ilgai laukta vaisių ir 
daržovių parduotuvė, o vynas ir 
degtinė pardavinėjami kaip ir 
anksčiau — dviejose parduotuvė¬ 
se ir ne tik jose. 

Nežinia kuo galima paaiškinti 
tai, kad Sniečkaus maisto pre¬ 
kių parduotuvėje prekybos centre 
leidžiama pardavinėti vyną ir 
šampaną, o savitarnos parduotu¬ 
vėje net ir konjaką. Nebent tik 
tuo, kad reikia vykdyti prekių 
apyvartos planus. Bet ar tikslin¬ 
ga pardavinėti alkoholinius gėri¬ 


mus maisto prekių parduotuvėse? 
Ar nekertame mes patys sau per 
pakinklius? Iš vienos pusės kova 
su girtavimu, griežtos priemonės 
stikliuko mėgėjams, tendencija 
mažinti vyno ir degtinės parduo¬ 
tuvių skaičių, iš kitos — besipui¬ 
kuojantys buteliai minėtose par¬ 
duotuvėse. Ar reikia šios rekla¬ 
mos be žodžių kalbančios maž¬ 
daug taip: „Gerbiami pirkėjai, 
nepamirškite nusipirkti sauso vy¬ 
no, paimkite dar ir konjako bute- 

ir? 

— Suprantama, mums reikia 
vykdyti prekių apyvartos planą, 
— tęsė pokalbi L. Uremet. — 
Bet jau geriau ji „ištempti“ par¬ 
davus daugiau kitų produktų ne¬ 
gu galvoti, kad mūsų parduotuvė¬ 
je nupirktas vynas gali būti skan¬ 
dalo šeimoje, moterų ašarų, vie¬ 
šosios tvarkos pažeidimo, paga¬ 
liau, nelaimingo atsitikimo prie¬ 
žastimi 

Teisingi žodžiai. Bet kaip tuo¬ 
met paaiškinti tai, kad apribojus 
alkoholinių gėrimų pardavimą bu¬ 
vo uždaryta diskoteka kavinėje, 
esančioje prekybos centre, iš es¬ 
mės vienintelė Sniečkaus jaunimo 
poilsio vieta? ^ 

Vestuvės ir jubiliejai duoda 
žymiai didesnes pajamas negu 
bealkoholinių gėrimų ir saldumy¬ 
nų pardavimas diskotekų metu. 
Bet ką tuomet daryti organizuo¬ 
jant jaunimo poilsi, auklėjant blal 
vų gyvenimo būdą, jeigu domi¬ 
nuoja finansiniai sumetimai? Ir 
ką apie tai mano VSV ir Ignali¬ 
nos AE komjaunimo komitetų 
darbuotojai? Juk šokių salei at¬ 
vėrus duris dar nebus Išspręstos 
visos problemos. 

* * * 

Išėjęs iš vyno ir degtinės par¬ 
duotuvės ir atstatęs dulkiančiam 
lietui nugarą, pagalvojau, kodėl 
vis dėlto šyptelėjo pardavėja? 
Tikriausiai pamanė, jog svars¬ 
čiau, pirkti buteli degtinės arba 
vyno ar ne, ir pagaliau radau 
savyje jėgų atsispirti pagundai. 

A. BACYS 


GAMTA - MŪSŲ TURTAS 


JEIGU SUSIRUOSĖTE ILSĖTIS GAMTOJE, 
l EKSKURSIJĄ, Į TURISTINĮ ŽYGĮ ATMIN¬ 
KITE: 

1. Įrengti stovyklą galima tiktai šiam tikslui 
specialiai skirtose vietose. 

Prie pagrindinių kelių yra schemos, nurodan¬ 
čios šių vietų kryptį. Pravažiavimas l stovykla¬ 
vietes pažymėtas specialiais ženklais. 

Siaurinėje Ignalinos rajono pusėje rajono 
LDT vykdomojo komiteto sprendimu stovyklavie¬ 
tėms skirtos šios vietos: Baltojo ir Trilypio eže¬ 
ro šiaurinės pakrantės, Luodžto ežero rytinė da¬ 
lis. 

1 Poilsiavietėse įrengtos mašinų stųvėjimo aikš¬ 
telės, aikštelės palapinėms statyti, laužams. 

2. Kiekvienas poilsiautojas, ekskursantas, tu¬ 
ristas privalo žinoti miško apsaugos ir priešgais¬ 
rinės apsaugos miškuose taisykles ir jų laikytis. 

Miško taisyklių pažeidimais laikoma. 

— augančių medžių ir krūmokšnių kirtimas 
arba jų gadinimas; 

— nukirstų, audros ar vėjo išverstų medžių 
pasisavinimas arba savavališkas sausuolių kirti¬ 
mas; 

— miško sunaikinimas arba apgadinimas ne¬ 
atsargiai elgiantis su ugnimi; 

— skruzdėlynų nuniokojimas. 

Priešgaisrinės miškų apsaugos taisyklės gais¬ 
rų sezono metu draudžia: 

— kurti laužus miškuose ne arčiau kaip už 
50 metrų nuo medyno ir specialiai tam neskir¬ 
tose vietose. (Laužavietė turi būti apiberta žemė¬ 
mis arba apipilta vandeniu ir neturi rusenti); 

— miške mėtyti degančius degtukus, nuorū¬ 
kas ir kratyti iš pypkių karštus pelenus; 

— palikti miške bet kokias degančias medžia¬ 
gas, taip pat stiklo indus ir stiklo šukes tam 
specialiai neskirtose vietose, daužyti stiklo tarą; 

— važiuoti ne miško keliais, ir keliais, jeigu 
jie užtverti šlagbaumu arba jeigu šalia kelio 
pastatyti draudžiantys įvažiuoti transporto prie¬ 


monėms su vidaus degimo varikliais ženklai. 

Autoturistai turi žinoti, Jog uždrausta: 

— važinėti ne keliais, statyti transporto prie¬ 
mones tam specialiai neskirtose vietose; 

' — plauti mašinas bei motociklus upėse, eže¬ 

ruose bei kituose vandens telkiniuose, taip pat 
•saugomose zonose (atstumas 25—50 metrų, pri¬ 
klausomai nuo vandens telkinio reikšmės); 

— poilsiavietėse keisti tepalą bei remontuoti 
transporto priemones. 

Prašome visus vairuotojus miško keliuose bū¬ 
ti labai atidžiais, kad būtų galima spėti sustab¬ 
dyti transporto priemonę iššokus ant kelio gy¬ 
vūnui. 

4. Kiekvienas privalo žinoti šias taisykles: 

— miško uogas galima rinkti tiktai Joms prl- 
sirpus, riešutus — tiktai jiems prinokus, bruknes 
ne anksčiau kaip nuo rugpjūčio 1 d., spanguoles 
— ne anksčiau kaip nuo rugsėjo 1 d.. Jeigu ne 
paskelbti vėlesni jų rinkimo terminai. Naudoti 
įvairius pritaikymus uogoms rinkti draudžiama; 

— grybų rinkimo terminas nenustatytas (gry- 
baunant uždrausta gadinti samanų dangą); 

— žvejoti ir medžioti galima tiktai turint žve¬ 
jo mėgėjo ir medžiotojo bilietus (asmenims, ne¬ 
turintiems keturiolikos metų žvejoti galima be * 
žvejo bilieto) bei medžiotojų ar žvejų draugijos 
skyrių administracijos išduotus kelialapius; 

1 — naudotis vandens transporto motorizuoto¬ 

mis priemonėmis uždrausta ir galima tiktai spe¬ 
cialiai šiam tikslui skirtuose vandens telkiniuose; 

— poilsio vietose būtina laikytis tylos (nau¬ 
dojimasis tranzistoriais, radijo Imtuvais, mag¬ 
netofonais, muzikos instrumentais apribotas. 

Pareigybiniams asmenims, pažeidusiems prieš¬ 
gaisrinės apsaugos taisykles atliekant darbus 
miško masyvuose taikomos baudos iki 80 rublių 
sutinkamai su protokolu, kurĮ parašo girininki¬ 
jos atstovas. 

B LIAUDANSKAS 
Dūkšto girininkijos girininkas 

